महंगाई सहित कई मुद्दों पर चर्चा की, NASA के गोडार्ड स्पेस फ्लाइट सेंटर का भी दौरा किया
Nirmala Sitharaman meets Gita Gopinath, केंद्रीय वित्त मंत्री निर्मला सीतारमण ने अपनी अमेरिकी यात्रा के दौरान मंगलवार को इंटरनेशनल मॉनेटरी फंड (IMF) की पहली डेप्यूटी मैनेजिंग डायरेक्टर गीता गोपीनाथ के साथ मीटिंग की।
केंद्रीय वित्त मंत्री निर्मला सीतारमण ने अपनी अमेरिकी यात्रा के दौरान मंगलवार को इंटरनेशनल मॉनेटरी फंड (IMF) की पहली डेप्युटी मैनेजिंग डायरेक्टर गीता गोपीनाथ के साथ मीटिंग की। इस दौरान उन्होंने अन्य प्रमुख मुद्दों के साथ-साथ डेट वल्नेरेबिलिटी पर चर्चा की।
इसके अलावा उन्होंने सऊदी अरब के अपने समकक्ष मोहम्मद अलजदान के साथ भी बैठक की। केंद्रीय वित्त मंत्री ने मैरीलैंड के ग्रीनबेल्ट में नेशनल एरोनॉटिक्स एंड स्पेस एडमिनिस्ट्रेशन (NASA) के गोडार्ड स्पेस फ्लाइट सेंटर का भी दौरा किया।
वित्त मंत्री ने IMF की चिंताओं को संज्ञान में लिया
गीता गोपीनाथ के साथ बैठक के दौरान वित्त मंत्री ने फाइनेंशियल सेक्टर के दबाव, बढ़ती वास्तविक ब्याज दरों, बढ़े कर्ज, महंगाई, जियो-पॉलिटिकल फ्रैगमेंटेशन और चीन में लड़खड़ाती ग्रोथ सहित इकोनॉमी के डाउनसाइड रिस्क पर IMF की चिंताओं को संज्ञान में लिया।
वित्त मंत्री वर्ल्ड बैंक ग्रुप (WBG) और इंटरनेशनल मॉनेटरी फंड (IMF) की स्प्रिंग मीटिंग में शामिल होने के लिए एक हफ्ते के अमेरिका के दौरे पर हैं। फाइनेंस मिनिस्ट्री के कुछ ऑफीशियल्स भी सीतारमण के साथ दौरे पर गए हैं।
मोहम्मद अलजदान के साथ ग्लोबल महंगाई पर चर्चा
वित्त मंत्री ने सऊदी अरब के अपने समकक्ष मोहम्मद अलजदान के साथ वर्ल्ड बैंक के इवॉल्यूशन के रोडमैप पर चर्चा की। G20 की भारत की अध्यक्षता में मल्टीलेटरल डेवलपमेंट बैंकों को मजबूत करने पर गठित एक्सपर्ट ग्रुप पर भी चर्चा की गई। इसके अलावा दोनों नेताओं ने ग्लोबल महंगाई के मुद्दों पर चर्चा की। बैठक में बढ़ते वैश्विक ऋण संकट से निपटने और सामान्य रूपरेखा के कार्यान्वयन में सुधार की तत्काल जरूरत पर भी जोर दिया गया।
गोडार्ड स्पेस फ्लाइट सेंटर का दौरा किया
निर्मला सीतारमण ने NASA के गोडार्ड स्पेस फ्लाइट सेंटर का दौरा किया। इस दौरान उनके साथ अमेरिका में भारत के राजदूत तरणजीत सिंह संधू भी थे। राजदूत संधू ने तस्वीरों को ट्वीट कर लिखा, 'हबल और जेम्स वेब टेलीस्कोप के लिए जाने जाने वाले नासा के गोडार्ड स्पेस फ्लाइट सेंटर में वित्त मंत्री निर्मला सीतारमण की इम्पॉर्टेंट और इन्फॉर्मेटिव यात्रा। इसरो और नासा के बीच अंतरिक्ष सहयोग भारत-अमेरिका साझेदारी को गहरा करने का एक प्रमुख स्तंभ है।'
वित्त मंत्री निर्मला सीतारमण का शेड्यूल
सीतारमण के दौरे से जुड़ी ये खबर भी पढ़े...
1. मुस्लिमों के खिलाफ हिंसा पर US में बोलीं सीतारमण- ऐसा होता तो क्या उनकी आबादी बढ़ती 
अमेरिका में वित्त मंत्री निर्मला सीतारमण ने सोमवार को भारत में मुस्लिमों के खिलाफ हिंसा के मुद्दे पर बयान दिया। वित्त मंत्री ने कहा कि यह राय ऐसे लोगों ने बनाई है, जो भारत आए ही नहीं हैं। अगर भारत में मुस्लिमों के खिलाफ हिंसा होती तो क्या उनकी आबादी इतनी बढ़ती। भारत में दुनिया की दूसरी सबसे बड़ी मुस्लिम आबादी रहती है। पूरी खबर पढ़ने के लिए यहां क्लिक करें... 